text: মান্দারী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
  
  আয়তন 
  মান্দারী ইউনিয়নের আয়তন ২১,৭১২ একর (৮৭.৮৭ বর্গ কিলোমিটার)। এটি লক্ষ্মীপুর সদর উপজেলার একটি ঐতিহ্যবাহী ও বৃহত্তর ইউনিয়ন।
  
  জনসংখ্যা 
  মান্দারী ইউনিয়নের লোক সংখ্যা ৪৮,০০০ জন। এর মধ্যে পুরুষ ২৩,৮০০ জন এবং মহিলা ২৪,২০০ জন।
  
  অবস্থান ও সীমানা 
  লক্ষ্মীপুর সদর উপজেলার মধ্যাংশে মান্দারী ইউনিয়নের অবস্থান। এ ইউনিয়নের উত্তরে দত্তপাড়া ইউনিয়ন ও বাঙ্গাখাঁ ইউনিয়ন, পশ্চিমে লাহারকান্দি ইউনিয়ন, দক্ষিণে তেওয়ারীগঞ্জ ইউনিয়ন ও কুশাখালী ইউনিয়ন এবং পূর্বে দিঘলী ইউনিয়ন ও হাজিরপাড়া ইউনিয়ন অবস্থিত।
  
  প্রশাসনিক কাঠামো 
  মান্দারী ইউনিয়ন লক্ষ্মীপুর সদর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
  
  শিক্ষা ব্যবস্থা 
  মান্দারী ইউনিয়নের সাক্ষরতার হার ৬২%। এ ইউনিয়নে ১টি কলেজ,১টি ফাজিল মাদ্রাসা,  ১টি আলিম মাদ্রাসা, ২টি মাধ্যমিক বিদ্যালয়, ৭টি অন্যান্য মাদ্রাসা ও ১২টি প্রাথমিক বিদ্যালয় রয়েছে।
  
  শিক্ষা প্রতিষ্ঠান 
  মাদ্রাসা
   মান্দারী ইসলামিয়া আলিম মডেল মাদ্রাসা
   গন্ধর্ব্যপুর ইসলামিয়া আলিম মাদ্রাসা
  
  মাধ্যমিক বিদ্যালয়
   দক্ষিণ মান্দারী ফাতেমা বহুমুখী উচ্চ বিদ্যালয়
   মান্দারী মাধ্যমিক উচ্চ বিদ্যালয়
  
  যোগাযোগ ব্যবস্থা 
  মান্দারী ইউনিয়নে যোগাযোগের প্রধান মাধ্যম রিক্সা এবং সিএনজি চালিত অটোরিক্সা।
  
  খাল ও নদী 
  মান্দারী ইউনিয়নের রতনপুর মৌজার উপর দিয়ে রহমতখালী খাল এবং গন্ধব্যপুর মৌজার উপর দিয়ে ওয়াপদার খাল প্রবাহিত হচ্ছে।
  
  হাট-বাজার 
  মান্দারী ইউনিয়নের প্রধান প্রধান হাট-বাজারগুলো হল মান্দারী বাজার, আমিন বাজার, ওয়াপদা বাজার, গোধূলীর হাট এবং চতলিয়া বাজার।
  
  দর্শনীয় স্থান 
   মান্দারী বড় জামে মাসজিদ
  
  কৃতী ব্যক্তিত্ব
  
  জনপ্রতিনিধি
  
  আরও দেখুন 
   লক্ষ্মীপুর সদর উপজেলা
   লক্ষ্মীপুর সদর থানা
   লক্ষ্মীপুর জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:লক্ষ্মীপুর সদর উপজেলার ইউনিয়ন
  বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
title: মান্দারী ইউনিয়ন